
Ministru kabineta noteikumi Nr. 268
Rīgā 2026. gada 19. maijā (prot. Nr. 28 19. §)
Grozījumi Ministru kabineta 2011. gada 28. jūnija noteikumos Nr. 500 "Noteikumi par transportējamām spiedieniekārtām"
Izdoti saskaņā ar likuma "Par atbilstības novērtēšanu" 7.pantu un likuma
"Par bīstamo iekārtu tehnisko uzraudzību" 3.panta otro daļu
· 1. Izdarīt Ministru kabineta 2011. gada 28. jūnija noteikumos Nr. 500 "Noteikumi par transportējamām spiedieniekārtām" (Latvijas Vēstnesis, 2011, 101., 155. nr.; 2012, 194. nr.; 2013, 250. nr.; 2014, 252. nr.; 2015, 64. nr.; 2017, 237. nr.; 2021, 106. nr.) šādus grozījumus:
· 1.1. papildināt ar 2.23. apakšpunktu šādā redakcijā:
· "2.23. krīzē būtiskas preces – Eiropas Parlamenta un Padomes 2024. gada 9. oktobra Regulas 2024/2747, ar ko izveido pasākumu satvaru saistībā ar iekšējā tirgus ārkārtas situāciju un iekšējā tirgus noturību un groza Padomes Regulu (EK) Nr. 2679/98 (Iekšējā tirgus ārkārtas situācijas un noturības akts) (turpmāk – regula 2024/2747), 3. panta 6. punktā definētās preces;";
· 1.2. papildināt ar 2.24. apakšpunktu šādā redakcijā:
· "2.24. iekšējā tirgus ārkārtas situācijas režīms – regulas 2024/2747 3. panta 3. punktā definētais režīms.";
· 1.3. izteikt 88. punktu šādā redakcijā:
· "88. Šo noteikumu 87. punktā minētajiem korektīvajiem pasākumiem piemēro Eiropas Parlamenta un Padomes 2008. gada 9. jūlija Regulas (EK) Nr. 765/2008, ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr. 339/93, 21. panta prasības.";
· 1.4. papildināt ar 7.1 nodaļu šādā redakcijā:
· "7.1 Tādu transportējamo spiedieniekārtu novērtēšana, kuras atzītas par krīzē būtiskām precēm
· 100.1 Paziņotā institūcija prioritārā kārtā izskata pieteikumus par tādu transportējamo spiedieniekārtu atbilstības novērtēšanu, kuras atzītas par krīzē būtiskām precēm.
· 100.2 Paziņotā institūcija nerada nesamērīgas papildu izmaksas ražotājiem, kas prioritārā kārtā iesnieguši šo noteikumu 100.1 punktā minētos pieteikumus.
· 100.3 Paziņotā institūcija iekšējā tirgus ārkārtas situācijas režīmā cenšas palielināt savas testēšanas iespējas attiecībā uz transportējamām spiedieniekārtām, kuras atzītas par krīzē būtiskām precēm un par kurām tai ir paziņots.";
· 1.5. papildināt ar 7.2 nodaļu šādā redakcijā:
· "7.2 Krīzē būtiskām precēm pieļaujamā atkāpe attiecībā uz atbilstības novērtēšanas procedūrām, kurās ir iesaistīta paziņotā institūcija
· 100.4 Tirgus uzraudzības iestāde pēc pamatota iesaistītās personas pieprasījuma var izsniegt atļauju, ar kuru tirgū var laist tādas transportējamās spiedieniekārtas, kurām nav veiktas ADR nolīgumā vai RID noteikumos minētās atbilstības novērtēšanas procedūras, ja ir apliecināta atbilstība šo noteikumu 4. punktā minētajām prasībām.
· 100.5 Tirgus uzraudzības iestāde ir tiesīga atzīt citas Eiropas Savienības dalībvalsts kompetentās valsts iestādes atļauju un tās derīgumu, pirms Eiropas Komisija ir pieņēmusi saistošu īstenošanas aktu.
· 100.6 Tirgus uzraudzības iestāde nekavējoties informē Eiropas Komisiju un pārējās dalībvalstis par atļaujām, kas piešķirtas saskaņā ar šo noteikumu 100.4 un 100.5 punktu.
· 100.7 Uz transportējamās spiedieniekārtas, kuru saskaņā ar šo noteikumu 100.4 punktā minēto atkāpi atļauts laist tirgū, izvieto norādi, ka tā ir krīzē būtiska prece. Norāde ir valsts valodā, tā ir skaidra un saprotama.
· 100.8 Transportējamās spiedieniekārtas ražotāji, pamatojoties uz šo noteikumu 15. punktā minēto tehnisko dokumentāciju, apliecina, ka to transportējamā spiedieniekārta, kurai piemēro šo noteikumu 100.4 punktā minēto atkāpi, atbilst visām šo noteikumu 4. punktā minētajām prasībām.
· 100.9 Tirgus uzraudzības iestāde atļaujā, kas izsniegta, pamatojoties uz šo noteikumu 100.4 punktu, norāda:
· 100.91. procedūru aprakstu, ar kurām pierādīta atbilstība šo noteikumu 4. punktā minētajām prasībām;
· 100.92. īpašās prasības attiecībā uz konkrētās transportējamās spiedieniekārtas izsekojamību;
· 100.93. atļaujas derīguma termiņa pēdējo dienu, kas nevar būt vēlāka par tā laikposma pēdējo dienu, kad aktivizēts iekšējā tirgus ārkārtas situācijas režīms saskaņā ar regulas 2024/2747 18. pantu;
· 100.94. īpašās prasības, kas attiecas uz nepieciešamību nodrošināt nepārtrauktu konkrētās transportējamās spiedieniekārtas atbilstības novērtēšanu;
· 100.95. pasākumus, kas jāveic attiecībā uz konkrēto tirgū laisto transportējamo spiedieniekārtu pēc iekšējā tirgus ārkārtas situācijas režīma izbeigšanās vai deaktivizēšanas.
· 100.10 Uz transportējamās spiedieniekārtas, kurai piemēro šo noteikumu 100.4 punktā minēto atkāpi, neizvieto "pī" zīmi.
· 100.11 Tirgus uzraudzības iestāde, ņemot vērā šo noteikumu 100.4 un 100.5 punktu, ir tiesīga transportējamai spiedieniekārtai veikt visas korektīvās un ierobežojošās darbības, kas paredzētas šajos noteikumos un Eiropas Parlamenta un Padomes 2019. gada 20. jūnija Regulā 2019/1020 par tirgus uzraudzību un produktu atbilstību un ar ko groza Direktīvu 2004/42/EK un Regulas (EK) Nr. 765/2008 un (ES) Nr. 305/2011.
· 100.12 Šo noteikumu 100.4, 100.5, 100.6 un 100.7 punktā minētās atļaujas piešķiršanas procedūra neietekmē ADR nolīgumā vai RID noteikumos noteikto attiecīgo atbilstības novērtēšanas procedūru piemērošanu.
· 100.13 Tirgus uzraudzības iestādes prioritāri uzrauga transportējamās spiedieniekārtas, kuras atzītas par krīzē būtiskām precēm.";
· 1.6. izteikt informatīvo atsauci uz Eiropas Savienības direktīvām šādā redakcijā:
· "Informatīva atsauce uz Eiropas Savienības direktīvām
· Noteikumos iekļautas tiesību normas, kas izriet no:
· 1) Eiropas Parlamenta un Padomes 2010. gada 16. jūnija Direktīvas 2010/35/ES par pārvietojamām spiediena iekārtām un par Padomes Direktīvu 76/767/EEK, 84/525/EEK, 84/526/EEK, 84/527/EEK un 1999/36/EK atcelšanu;
· 2) Eiropas Parlamenta un Padomes 2024. gada 9. oktobra Direktīvas 2024/2749, ar ko groza Direktīvas 2000/14/EK, 2006/42/EK, 2010/35/ES, 2014/29/ES, 2014/30/ES, 2014/33/ES, 2014/34/ES, 2014/35/ES, 2014/53/ES un 2014/68/ES attiecībā uz iekšējā tirgus ārkārtas situācijas izraisītām atbilstības novērtēšanas, atbilstības prezumpcijas, kopēju specifikāciju pieņemšanas un tirgus uzraudzības ārkārtas procedūrām."
· 2. Noteikumi stājas spēkā 2026. gada 30. maijā.

